Johann Bernhard Fischer von Erlach

**Johann Bernhard Fischer von Erlach** (Graz, 20. maj 1656. - Beč, 5. april 1723.), austrijski arhitekt i kipar, prvi iz plejade velikih austrijskih graditelja.
## Život i djelo
### Školovanje u Italiji
 
Rođen je i odrastao u Grazu, čitav život tražio je da ga tituliraju kao plemića - **von Erlach**, po tituli prvog majčinog muža Sebastiana Erlacha. Školovao se u radionici svoga oca Johanna Fischera, provincijskog klesara, zatim je 1670. otišao je na školovanje u Rim, gdje je proveo sljedećih šesnaest godina. U Rimu se upoznao sa Berninijem i teoretičarom arhitekture Gian Pietrom Bellorijem, koji ga je uveo u probleme arhitekture, tu je na licu mjesta proučavao građevine Borrominija. Nakon Rima je od 1684. živio u Napulju.
 
 
### Karijera u Austriji
Nakon povratka u Austriju 1686. vrlo brzo se etablirao kao ugledni arhitekt, dobijajući brojne narudžbe za rekonstrukciju crvenih enterijera u baroknom stilu (Ehrenhausen, Graz), portale, oltare, mauzoleje i slavoluke. Tad je izveo *Kugin stup* (Pestsäule - Beč ), i *Dvoranu predaka* u Dvorcu Frain (Vranov pored Znojma, Češka - 1688.) svoje prvo remek djelo.

Od 1689. poučava arhitekturu kneza Josipa Habsburškog (budući car Josipa I.), a od 1693. radi za salzburgškog nadbiskupa, 1694. imenovan je dvorskim arhitektom i inženjerom. Kraj 17. vijeka, bio je najplodnije razdoblje njegova života, tad je izveo *Zimsku palaču [[Eugen Savojski|Eugena Savojskog]]* svoje amblematsko djelo tog perioda, i monumentalnu palaču *Batthyany-Schönborn* (1698.), za hrvatskog bana Adama Batthyanyja. Fischer von Erlach je čitav život nastojao prilagoditi talijanski barok - tadašnjim (srednjoevropskim) austrijskim prilikama, i tako došao do vlastitog izraza. 
Budući da nije dobijao daljnje narudžbe po Austriji, otišao je na pruski dvor 1704., a nakon tog proputovao Holandiju i Englesku. Na tim putovanjima dobro se upoznao sa arhitekturom zapadnoevropskog klasicizma. 
### Dvorski arhitekt
Nakon krunidbe Josipa I. za cara 1705., za koju je izveo slavoluk, Fischer von Erlach je imenovan glavnim dvorskim građevinskim inspektorom, odgovornim za svu graditeljsku aktivnost po carskim građevinama. Taj status mu je potvrdio i novi car Karlo VI. - 1712. kad je naslijedio Josipa I.

Fischer von Erlach je iznad svega bio majstor projektiranja prostora. Za razliku od svog mlađeg kolege Johanna Lucasa von Hildebrandta, on je s vremenom poklanjao sve manje pažnje dekorativnim elementima, i priklanjao se strožem ranom klasicizmu, to se prije svega vidi kod njegovih harmoničnih strogih fasada.

Fischer von Erlach pokazao je i interes za historiju arhitekture, 1721. izdao je knjigu *Entwurf einer Historischen Architektur*, ilustriranu gravurama, - tako da je i prvi austrijski historičar umjetnosti, koji je sa puno hrabrosti napisao univezalnu historiju arhitekture, što je obzirom na njegovu poziciju dvorskog čovjeka bio i znak samopouzdanja Habsburške monarhije. U pripremama za svoju knjigu otišao je u Dalmaciju u Split i dobrih pet tjedana, crtao i studirao Dioklecijanovu palača, njegove studije upoznale su tadašnju evropsku javnost sa zaboravljenom splitskom ostavštinom.
## Opus
Njegova najvažnija djela su Kollegienkirche u Salzburgu, te bečke građevine; Karlskirche, Zimska palača princa Eugena Savojskog (danas Ministarstvo financija), Palača Češke dvorske kancelarije, Palača Trautson i Dvorac Schönbrunn.

Neke od bečkih građevina dovršilo je njegov sin Joseph Emanuel nakon njegove smrti (Karlskirche, Carska biblioteka). Interesantno je spomenuti da su njegovi prvi planovi iz 1690. - 1691., za rekonstrukciju Schönbrunna odbačeni, pa je napravio novi projekt koji je izveden oko 1695.
### Popis djela

* Schönbrunn, Beč
* Karlskirche, Beč (od 1715.)
* Zimska palača Eugena Savojskog, Beč (1695.)
* Palača Batthyany-Schönborn, Beč (1698.)
* Palača Češke dvorske kancelarije (Böhmische Hofkanzlei), Beč (1709.-1714.)
* Mauzolej Ferdinanda II., Graz
* Dreifaltigkeitskirche, Salzburg
* Kollegienkirche, Salzburg
* Dvorac Klessheim, Salzburg
* Palača Clam-Gallas, Prag

## Reference

## Vanjske veze

* Fischer von Erlach, Johann Bernhard na portalu Österreich-Lexikon 
* Johann Bernhard Fischer von Erlach na portalu Encyclopædia Britannica Online